Helge Irgens Høeg

Helge Irgens Høeg (født 23. oktober 1945) er en norsk botaniker, vegetasjonshistoriker, pollenanalytiker og statsstipendiat. Hans hovedarbeidsfelt er vegetasjonshistorie, klimahistorie og bosetnings- og jordbrukshistorie.

Han vokste opp på Grøtting gård i Tjølling (nå Larvik) og har hovedfag i systematisk botanikk fra Universitetet i Oslo (UiO) i 1972.80 års omtale i Aftenposten 23. okt. 2025 Han ble deretter engasjert som NAVF-stipendiat og prosjektsansatt med analyser av pollen og har bidratt til en pollen-arkeologisk datering av Borrehaugene til tidlig 600-talletAftenposten Morgen 12.02.1990 og av Halvdanshaugen til ca. 860, i tråd med Snorres påstander.Aftenposten Morgen 09.10.1997 Teknikken baserer seg på artsbestemmelse av pollenkorn i tekstiler og jordlag i utgravninger, og å avpasse artsfunnene med det man ellers vet om artenes innvandringshistorie, blant annet fra alderssnitt av torvmyrer. Høeg har også bidratt til å datere granas spredning.A-magasinet, 27.07.1991

Høeg studerte innholdet av pollen i luft fra 1975, startet pollenvarsel for allergikere i 1977 og skrev varsler fram til 1983. Fra 1990 begynte han å arbeide med å artsbestemme ved og trekull fra arkeologiske undersøkelser. Han har tidligere blant annet vært skolehavelærer på Lilleaker og Bestum. 

Høeg ble utnevnt til statsstipendiat i 1992. Han har utgitt om lag 70 vitenskapelig publikasjoner innen sitt felt.

 Referanser 

Kategori:Norske botanikere
Kategori:Norske arkeologer
Kategori:Statsstipendiater
Kategori:Personer fra Larvik kommune
Kategori:Fødsler i 1945